
     REPUBLIKA HRVATSKA
     TRGOVAČKI SUD U OSIJEKU


U  I M E  R E P U B L I K E  H R V A T S K E

R J E Š E N J E


Trgovački sud u Osijeku, po stečajnoj sutkinji Nadi Roso, u stečajnom predmetu dužnika: UDRUGA ROMSKOG PRIJATELJSTVA "LUNA", Beli Manastir, Petefi Šandora 26, OIB: 95712681651 Registarski broj: 14002009, dana 8. siječnja 2018. g.,
	

    r i j e š i o   j e

1. OBUSTAVLJA SE skraćeni stečajni postupak nad dužnikom UDRUGA ROMSKOG PRIJATELJSTVA "LUNA", Beli Manastir, Petefi Šandora 26, OIB: 95712681651 Registarski broj: 14002009 a Rješenje TS Osijek St-527/17-4 od 20. prosinca 2017. g. se stavlja izvan snage te se prijedlog FINE za provedbu skraćenog stečajnog postupka nad dužnikom od 27.4.2017. g. ODBACUJE.
	

Obrazloženje


Dana 27. travnja 2017. g. zaprimljen je na ovome sudu zahtjev FINE RC Osijek Podružnica Osijek za pokretanje skraćenog stečajnog postupka nad dužnikom. 

Nakon uvida u sudski registar sud je mrežnoj stranici e-Oglasna ploča suda objavio dana 12. rujna 2017. g. oglas od 11. rujna 2017. g. sukladno čl. 430 Stečajnog zakona (NN 71/15 u daljnjem tekstu SZ).

Nepravomoćnim Rješenjem TS Osijek 6 St-527/17-4 od 20. prosinca 2017. g. otvoren je i zaključen skraćeni stečajni postupak nad dužnikom.

Podneskom od 5. siječnja 2018. g. dužnik je izvijestio sud da je žiro račun dužnika odblokiran o čemu dostavlja Očevidnik o redoslijedu plaćanja FINE od 5. siječnja 2018. g. budući je podmiren dug prema HEP-u te predlaže obustavu postupka kako bi Udruga – dužnik nastavio s radom.

Uvidom u Očevidnik FINE o redoslijedu plaćanja od 5. siječnja 2018. g. za dužnika utvrđeno je da dužnik više nije u blokadi odnosno da je stanje blokade računa 0,00 kn (str. 13-20 spisa) te je valjalo sukladno čl. 433 SZ i čl. 128 st. 9 SZ obustaviti skraćeni stečajni postupak te odlučiti kao u izreci.




                                               U Osijeku 8. siječnja 2018. g.



Zapisničar:      							STEČAJNA SUTKINJA
Danijela Sekulić							Nada Roso

                                                                                  	



POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.                                                                                                          
    
                                                                                                                                         
D N A :
1. FINA Osijek
1. UDRUGA ROMSKOG PRIJATELJSTVA "LUNA", 31300 Beli Manastir, Kralja Zvonimira 66
1. e-Ogl. pl. uz podnesak dužnika od 5.1.2018. g. s prilogom (str. 10 spisa)
1. kal. 8.2.

